section_heading: Karijera
paragraph_text: Tajči je postala zvijezda pobjedom na Jugoviziji u Zadru s pjesmom »Hajde da ludujemo« nakon čega je predstavljala tadašnju Jugoslaviju na Pjesmi Eurovizije u Zagrebu 1990. godine kada je osvojila 7. mjesto. Projekt »Tajči« nastao je u radionici Zrinka Tutića i ubrzo je izazvao pravu euforiju kod publike svih uzrasta. Prvi nastup imala je na Zagrebfestu 1987. gdje osvaja 3. mjesto i nagradu za najboljeg debitanta s pjesmom "Noć od kristala". U trenutku najveće slave i popularnosti, Tajči je ostavila sve i sreću potražila u Americi.